KINNITAN

22.03.2023

**HARKU VI LUBJAKIVIKARJÄÄRI**

**KORRASTAMISE PROJEKTI KOOSTAMISE**

**LÄHTEÜLESANNE**

AS Harku Karjäär on Harku VI lubjakivikarjääri keskkonnaloa HARM-145 omaja. Tulenevalt maapõueseadusest tuleb kaevandatud maa korrastada korrastamise projekti (*edaspidi* korrastamisprojekt) kohaselt. Korrastamisprojekti koostamise korraldab keskkonnaloa omaja korrastamistingimustest lähtuvalt. Keskkonnaamet on väljastanud Harku VI lubjakivikarjääri mäeeraldise korrastamistingimused (25.10.2021 korraldus nr DM-115805-6).

Eelnevast tulenevalt palume koostada Harku VI lubjakivikarjääri korrastamisprojekt järgmise lähteülesande alusel:

1. Koostada Harku VI lubjakivikarjääri korrastamisprojekt, mis vastab maapõueseadusele ning keskkonnaministri määrusele 07.04.2017 nr 12 „Uuritud ning kaevandatud maa korrastamise täpsustatud nõuded ja kord, kaevandatud maa korrastamise projekti sisu kohta esitatavad nõuded, kaevandatud maa ning selle korrastamise kohta aruande esitamise kord ja aruande vorm ning maa korrastamise akti sisu ja vorm“;
2. Korrastamisprojekti koostamisel lähtuda väljastatud korrastamistingimustest (25.10.2021 korraldus nr DM-115805-6) ning olemasolevast keskkonnaloast HARM-145;
3. Projekteerida kaevandatud maa korrastamine maatulundusmaaks täitmisega kogu mäeeraldise ulatuses inertsete püsijäätmetega kuni esialgse maapinnani.

(allkirjastatud digitaalselt)

**Alexey Talnis**

AS Harku Karjäär

Tegevdirektor